Diari Oficial de la Generalitat Valenciana


Sumari del DOGV 8241, del 23-02-2018 (2018/1780)

Extracte de la Resolució de 12 de febrer de 2018, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2018 el Programa de Termalisme Valencià.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8241

Data del DOGV
:   23-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1780


Data del document
:   12-02-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 12 de febrer de 2018, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2018 el Programa de Termalisme Valencià. [2018/1780]  
BDNS (identif.): 386941.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris  
Les següents persones majors que complisquen els requisits establits en l'article 6 de l'Ordre 3/2016 i les obligacions de l'article 7 de la mateixa ordre:  
a) Persones de 65 anys o més.  
b) Persones de 60 anys o més, pensionistes del Sistema de Seguretat Social o de classes passives.  
c) Persones de 60 anys o més que tinguen una discapacitat igual o superior al 33 %. En el cas que aquestes persones necessiten l'ajuda d'un acompanyant, serà necessari un grau igual o superior al 65 %.  
d) Podran assistir els cònjuges o parelles de fet dels sol·licitants, majors de 50 anys.  
e) També podran participar en el programa els/les fills/as dels beneficiaris, sempre que siguen discapacitats en un grau igual o superior al 33 %, resulte impossible que queden a cura d'altres persones i depenguen dels seus pares per al seu desenvolupament en la vida diària.  
  
Segon. Finalitat  
1. Convocar 10.378 places en dues temporades (alta i baixa) per a participar en el Programa de Termalisme Valencià per a l'estada i tractament termal en establiments balnearis de la Comunitat Valenciana.  
2. El programa es desenvolupa de l'1 de gener de 2018 al 31 de desembre de 2018, en períodes de huit dies de duració (set nits), i comprén: allotjament en habitació doble, manutenció en règim de pensió completa, tractaments termals adequats a les necessitats de cada una de les persones beneficiàries i activitats d'animació sociocultural.  
  
Tercer. Bases reguladores  
Ordre 3/2016, de 17 de febrer, de la vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de la concessió de places per a estades en balnearis de la Comunitat Valenciana (Programa de Termalisme Valencià) (DOGV 7727, 24.02.2016).  
  
Quart. Import  
La Generalitat ha de contribuir al finançament del cost de les places amb una aportació màxima de 126,5 euros, IVA inclòs, per a la temporada alta, i de 200 euros, IVA inclòs, per a la temporada baixa, per plaça, a cada un dels beneficiaris del programa. Aquesta quantitat s'abona a l'establiment receptor, i va a compte de la persona beneficiària la resta de l'import.  
  
Cinqué. Termini de presentació de sol·licituds  
1. El termini de presentació de sol·licituds és des de l'endemà de la publicació d'aquest extracte en el Diari Oficial de la Generalitat Valenciana fins al 31 d'octubre de 2018.  
2. Amb la finalitat de simplificar tràmits, es remetran comunicacions singulars a tots els sol·licitants que complisquen els requisits de la convocatòria de l'any anterior i que els seus expedients estiguen complets. El termini de presentació per a aquestes sol·licituds emplenades prèviament conclou igualment el 31 d'octubre de 2018 per a qualsevol data de gaudi de l'estada.  
  
València, 12 de febrer de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.